સામાન્ય રીતે લોકો લોનાવલા, કર્જત, કસારા અને મુરબાડમાં આવાં ઘર ખરીદે છે. આ તમામ વિસ્તાર રેલમાર્ગે જોડાયેલો છે. જોકે નાશિક, પુણે અને પિંપરી-ચિંચવડ જેવા વિસ્તારોમાં પણ આવાં સેકન્ડ હોમ સિટીઝ વિકસી રહ્યાં છે. કેટલાક મુંબઈગરાઓ પનવેલ અને નવી મુંબઈથી આગળ પણ આવાં ઘર ખરીદી રહ્યા છે. આ બધા વિસ્તારોમાં લોકોને રોજગારી, શિક્ષણ, ઇન્ડસ્ટ્રીઝ, હૉસ્પિટૅલિટી અને રીટેલ સેક્ટરના વિકાસની ઊજળી તકો દેખાઈ રહી છે. જો તમારી પસંદગી આવા કોઈ વિસ્તાર પર ઊતરે તો ભવિષ્યમાં તમારું આ બીજું ઘર પહેલું ઘર પણ બની શકે છે.